Source: https://www.riigiteataja.ee/akt/122112016008
Timestamp: 2020-08-11 13:29:48+00:00

Document:
Pähklisaare looduskaitseala moodustamine ja kaitse-eeskiri – Riigi Teataja
Pähklisaare looduskaitseala moodustamine ja kaitse-eeskiri
Pähklisaare looduskaitseala moodustamine ja kaitse-eeskiri - sisukord
§ 5 Sihtkaitsevööndi määratlus
§ 6 Sihtkaitsevööndi kaitse-eesmärk
§ 7 Lubatud tegevus
§ 9 Tegevuse kooskõlastamine
RT I, 22.11.2016, 8
Pähklisaare looduskaitseala moodustamine ja kaitse-eeskiri1
Vastu võetud 17.11.2016 nr 132
(1) Looduskaitsealana võetakse kaitse alla ala Tartu maakonnas Luunja vallas Sirgumetsa külas, Tartu vallas Vilussaare külas ja Vara vallas Põrgu külas. Looduskaitseala nimeks saab Pähklisaare looduskaitseala2 (edaspidi kaitseala).
(2) Kaitseala kaitse-eesmärk on kaitsta:
1) rabakooslusi ja laugasjärvi;
2) elupaigatüüpe, mida nõukogu direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta (EÜT L 206, 22.07.1992, lk 7–50) nimetab I lisas. Need on huumustoitelised järved ja järvikud (3160)3, rabad (7110*), nokkheinakooslused (7150), vanad loodusmetsad (9010*), vanad laialehised metsad (9020*), rohunditerikkad kuusikud (9050), soostuvad ja soo-lehtmetsad (9080*) ning siirdesoo- ja rabametsad (91D0*);
3) liiki, keda Euroopa Parlamendi ja nõukogu direktiiv 2009/147/EÜ loodusliku linnustiku kaitse kohta (ELT L 20, 26.01.2010, lk 7–25) nimetab I lisas: metsist (Tetrao urogallus), ja tema elupaika.
(3) Kaitseala maa- ja veeala jaguneb vastavalt kaitsekorra eripärale ja majandustegevuse piiramise astmele neljaks sihtkaitsevööndiks.
§ 5. Sihtkaitsevööndi määratlus
(1) Kaitseala sihtkaitsevöönd on kaitseala osa seal väljakujunenud või kujundatavate koosluste säilitamiseks.
(2) Kaitsealal on neli sihtkaitsevööndit:
1) Laukasoo sihtkaitsevöönd;
2) Pähklisaare sihtkaitsevöönd;
3) Ristsaare sihtkaitsevöönd;
4) Virksimetsa sihtkaitsevöönd.
§ 6. Sihtkaitsevööndi kaitse-eesmärk
(1) Laukasoo sihtkaitsevööndi kaitse-eesmärk on elupaigatüüpide huumustoitelised järved ja järvikud, rabad, nokkheinakooslused ning siirdesoo- ja rabametsad taastamine ja säilitamine.
(2) Pähklisaare sihtkaitsevööndi kaitse-eesmärk on elupaigatüübi vanad laialehised metsad arengu tagamine üksnes loodusliku protsessina.
(3) Ristsaare sihtkaitsevööndi kaitse-eesmärk on elupaigatüüpide vanad loodusmetsad, rohunditerikkad kuusikud ning soostuvad ja soo-lehtmetsad kujundamine, kujunemine ja säilitamine.
(4) Virksimetsa sihtkaitsevööndi kaitse-eesmärk on metsise elupaiga soodsa seisundi taastamine ja säilitamine, samuti elupaigatüüpide vanad loodusmetsad ning siirdesoo- ja rabametsad taastamine ja säilitamine.
§ 7. Lubatud tegevus
(1) Inimestel on lubatud viibida ning korjata marju, seeni ja muid metsa kõrvalsaadusi kogu kaitsealal, välja arvatud § 8 lõike 1 punktis 3 sätestatud juhul Virksimetsa sihtkaitsevööndis.
(2) Kaitsealal on lubatud jahipidamine, välja arvatud Virksimetsa sihtkaitsevööndis ajavahemikul 1. veebruarist kuni 31. augustini.
(3) Telkimine ja lõkketegemine kaitsealal on lubatud kohas, mis on kaitseala valitseja nõusolekul selleks ette valmistatud ja tähistatud.
(4) Kaitsealal on lubatud sõidukiga sõitmine teedel. Sõidukiga ja maastikusõidukiga sõitmine väljaspool teid on lubatud järelevalve- ja päästetöödel, kaitse-eeskirjaga lubatud töödel, kaitseala valitsemise ja kaitse korraldamisega seotud tegevusel ning kaitseala valitseja nõusolekul teostataval teadustegevusel.
(5) Kaitsealal on lubatud kuni 50 osalejaga rahvaürituse korraldamine, välja arvatud § 8 lõike 1 punktis 3 sätestatud juhul Virksimetsa sihtkaitsevööndis. Üle 50 osalejaga rahvaürituse korraldamine on lubatud üksnes kaitseala valitseja nõusolekul.
(6) Kaitsealal on lubatud koosluste kujundamine vastavalt kaitse-eesmärgile ja kaitsealuse liigi elutingimuste säilitamiseks vajalik tegevus. Virksimetsa sihtkaitsevööndis on lubatud koosluse kujundamine ja kaitsealuse liigi elutingimuste säilitamiseks vajalik tegevus 1. septembrist kuni 31. jaanuarini.
(7) Kaitseala valitseja nõusolekul on lubatud:
1) maaparandussüsteemide hoiutööd ja veerežiimi taastamine;
2) tee, tehnovõrgu rajatise või tootmisotstarbeta ehitise püstitamine kaitsealal paikneva kinnistu või kaitseala tarbeks;
3) olemasolevate ehitiste hooldustööd.
3) inimeste viibimine Virksimetsa sihtkaitsevööndis 1. veebruarist kuni 30. juunini, välja arvatud järelevalve- ja päästetöödel, kaitseala valitsemisega ja kaitse korraldamisega seotud tegevusel ning kaitseala valitseja nõusolekul teostataval teadustegevusel.
§ 9. Tegevuse kooskõlastamine
Vabariigi Valitsuse 15. detsembri 1999. a määrus nr 384 „Pähklisaare maastikukaitseala kaitse-eeskirja ja välispiiri kirjelduse kinnitamine” tunnistatakse kehtetuks.
Määruse menetlus viidi läbi keskkonnaministri 15. jaanuari 2015. a käskkirjaga nr 58 algatatud haldusmenetluses, mille ülevaade koos ärakuulamise tulemustega on esitatud käesoleva määruse seletuskirjas.
2 Kaitseala territoorium võeti esimest korda kaitse alla Tartu Rajooni TSN Täitevkomitee 9. septembri 1964. a otsusega nr 99 „Looduse kaitsest Tartu rajoonis”. Tartumaa Luunja Vallavolikogu 14. jaanuari 1994. a otsusega nr 42 kinnitati kaitseala kaitserežiim, mida täpsustati 9. jaanuari 1995. a otsusega nr 1-1 „Looduskaitseala Pähklisaar ja laugasjärved piiride muutmine ja ümbernimetamine”, kui Kastre metskonnas Laukasoos kinnitati ka looduskaitseala piirid. Pähklisaare looduskaitseala moodustatakse peamiselt eespool nimetatud looduskaitseala piires Vabariigi Valitsuse 15. detsembri 1999. a määrusega nr 384 „Pähklisaare maastikukaitseala kaitse-eeskirja ja välispiiri kirjelduse kinnitamine” moodustatud Pähklisaare maastikukaitseala põhjal. Tulenevalt Vabariigi Valitsuse 5. augusti 2004. a korralduse nr 615 „Euroopa Komisjonile esitatav Natura 2000 võrgustiku alade nimekiri” lisa 1 punkti 2 alapunktist 330 hõlmab kaitseala Pähklisaare loodusala, kus tuleb tegevuste kavandamisel hinnata nende mõju kaitse-eesmärkidele, arvestades Natura 2000 võrgustiku alade kohta kehtivaid erisusi.
Lisa Pähklisaare looduskaitseala

References: § 5

§ 6

§ 7

§ 9

§ 5

§ 6

§ 7
 § 8
 § 8

§ 9